skool | © My Klaskamer - idees en gedagtes uit 'n juffrou se pen | Bladsy 3
broodsakkiekaartjie vir ‘n rolstoel
Januarie 12, 2010	Juffer	afrikaans, herwinning, kinders, klaskamer, ouers, skool	brood, herwin, omgee, plastiek, rolstoel, sakkie	9 Kommentaar	As deel van die herwinningsprojek vir die jaar kan jy en jou gesin (of klas) julle broodsakkiekaartjies versamel vir rolstoelskenkings. (Lees hier of hier.) Maak die klein kaartjies bymekaar wat die sakkie seël en pos dit aan Mary Honeybun of kontak Adri by 012 259 0554 vir verdere besonderhede. Dis ‘n oulike gedagte, hou die kombuis skoon, hou die kleingoed aan die tel en as hulle briefies by hul posstukkies las – is dit ‘n oulike skryfwerkie.
270 kg kaartjies / 800 000 tot 1 miljoen = 1 rolstoel
Adres: Mary Honeybun, Posbus 215, Noordhoek, 7979
Telefoon: 021 789 1831
Deel gerus met ander:Click to share on Twitter (Opens in new window)Share on Facebook (Opens in new window)Click to email (Opens in new window)Click to share on Pinterest (Opens in new window)Click to print (Opens in new window)Click to share on WhatsApp (Opens in new window)Like this:Like Loading...	skool kruip nader
Januarie 9, 2010	Juffer	afrikaans, inkleur + aktiwiteite, kinders, skool	agtergrond, Graad 1, Graad 2, Graad 3, inkleur, skool, terug skool toe	5 Kommentaar	Die nuwe skooljaar begin binnekort. Hiermee so ‘n paar inkleurprente en gedagtes vir ouers en die jongspan.
Kry vandag nog al die skryfbehoeftes, kosblik–items en die uniform gereed.
Onthou dat die aanvangs van die nuwe skooljaar dikwels gepaard gaan met ‘n bekendstellingsproses. Daar sal moontlik van julle verwag word om foto’s van die gesin of familie skool toe te stuur. Loer solank vir gepaste foto’s…
Verseker dat jou kleinding julle telefoonnommers en adres ken (agtergrondbladsy vir ‘n klaswerk- of huiswerkboek).
Indien die skool nie skryfbehoeftes (boeke, oortrekpapier en plastiek) verskaf nie, kan jy solank seker maak dat die benodigdhede gereed lê vir die eerste skoolnaweek (alias “oortrek naweek“). Ek het ‘n paar voorbeelde van basiese voorblaaie onder “drukbares” gestoor. Gebruik dit gerus indien die skool nie voorblaaie verskaf nie.
Merk vandag nog ALLE skryfbehoeftes en kry die skooltas gereed. Dit is altyd beter om die roetine so ‘n paar dae voor die tyd te begin as om dit op nommer 99 te probeer toepas (persoonlike ervaring het my geleer 😉 )…
Begin solank met die opgewondenheid…
Elizabeth Dulemba het ‘n hele paar oulike inkleurprente wat sy gratis aan die publiek bekend stel en Friends Accross America s’n is net so kreatief. Kaboose se prente het oulike lyne en hier kan jy leer hoe om die letters van die alfabet met jou lyf te vorm (Graad 2 en ouer). Dan is daar ook verskeie skoolgaande diere kinders!
Deel gerus met ander:Click to share on Twitter (Opens in new window)Share on Facebook (Opens in new window)Click to email (Opens in new window)Click to share on Pinterest (Opens in new window)Click to print (Opens in new window)Click to share on WhatsApp (Opens in new window)Like this:Like Loading...	herwin
Januarie 3, 2010	Juffer	afrikaans, herwinning, kinders, klaskamer, skool	blik, boeke, fondsinsameling, glas, herbenutting, herwin, herwinning, papier, plastiek, tegnologie	Lewer kommentaar	Ek het besluit om vanjaar ‘n herwinningsprojek aan te wakker in my klas. Die besluit is egter makliker as die “oorgaan in aksie”, maar tog behoort dit die moeite werd te wees om te probeer.
Wat kan ek alles herwin? Basies alles wat weggooibaar is in ‘n gewone klas. Kontak die volgende plekke om uit te vind waarheen jy die items kan neem of hou jou plaaslike koerant dop vir herwinningsdepots. Daar is dikwels fondsinsamelingsopsies betrokke.
Blikkies (soos koeldrankblikkies)
Cambriarecyles gee oulike idees en lesse. Daar is selfs ‘n reseppie om jou eie papier te maak.
Vir lesidees en werkvelle is Kidzone, abcteach, mieliestronk en planet pals staatmakers. Ek het ‘n paar blogs en webwerwe raak gelees waar oulike en kreatiewe idees gegee word om te gebruik in leerareas soos tegnologie.
Snippermandjies van snippertjies…Gebruik die skool se snippers en muurpapiergom. Plak en bou die vorm oor ‘n bestaande drommetjie en siedaar!
Plekmatjies en versierings van ou legkaarte…Grawe in die stoorkamer vir ou en halwe legkaarte. Niemand kan dit tog gebruik as die stukke onvolledig is nie. Teken ‘n vorm, knip dit uit en plaas dit onder ‘n deursigtige stuk plastiek of glas. Pak die stukke legkaarte binne die raampie en bou dit op. Muurpapiergom is ‘n lekker dik pasta en gee ‘n “vernisde” gevoel as jy na die tyd ‘n lagie oor die skepping verf.
Versier die klas met ou potlode en penne…Kies ‘n item en versier dit. Maak byvoorbeeld ‘n raam vir die venster of aansteekbord met die opskrif “Kyk hoe hard het ons gewerk” of “Potloodmuseum”. Ek het iets soortgelyks in ‘n klassie gesien – waar die juffrou potlode korter as die kind se middelvinger summier “afgeskryf” het. Kort potlode is immers nie ‘n goeie ding nie, want die belemmer ‘n goeie potloodgreep en postuur.
Penneblikkies…gebruik ou kosblikkies, versier en gebruik dit op die tafels vir skryfbehoeftes…of laat plak ‘n klomp aan mekaar vas en sit dit vas teen ‘n dun plankie. Hang die plankie teen die muur op, merk die blikkies met die leerders se name en siedaar! Briewebussies vir nota’s, huiswerkvelle, omsendskrywes ensovoorts.
Rol die bladsye van ‘n vernielde storieboek styf op en bind met ou haarnaalde vas. Maak vorms soos harte – vir vinnige potloodhouers.
Afgeskryfde boeke (veral met die harde omslae) se blaaie kan vas geplak word. Plak so ‘n paar vas aan mekaar om ‘n stewige eenheid te vorm, plaas ‘n kussinkie bo-op en jy het ‘n oulike stoeltjie vir die leeshoekie. Jy kan hierdie idee selfs inspan om die deur oop te hou of om jou boeke en lêers teen te rus op ‘n lomp boekrak! …of maak ‘n boekrak
Selfoon of i-pod beskermers? Weef of brei ou wol, repies materiaal, sak of fyn draad om ‘n reghoekie te vorm. Vou dit om en werk die kante toe.
‘n Kweekhuis gemaak van ou plastiekbottels…
Herbenutting en so ‘n bietjie “eenvoudige tegnologie“
Is daar ‘n paar juffrouens of mamma’s met oulike idees? Kyk sommer na Strijdom van der Merwe se kunswerke.
Deel gerus met ander:Click to share on Twitter (Opens in new window)Share on Facebook (Opens in new window)Click to email (Opens in new window)Click to share on Pinterest (Opens in new window)Click to print (Opens in new window)Click to share on WhatsApp (Opens in new window)Like this:Like Loading...	plekkaartjies, naamkaartjies en dies meer
Desember 29, 2009	Juffer	afrikaans, inkleur + aktiwiteite, klaskamer, skool	datum, kalender, klaskamer, muurprent, naamkaart, partytjie, possession, prentjies, uitnodiging, versier, weerkaart	15 Kommentaar	Iemand (dankie C!) het navrae gerig oor etikette en bordjies vir ‘n klaskamer.
naamkaartjie (Drukbaar – soos prente hierbo)
markyourpossessions (Engelse weergawe)
SENTEACHER het ‘n maklike programmetjie waarmee jy raampies, bewoording, ensovoorts kan kies vir jou spesifieke behoeftes. Dit is maklik om te gebruik en lyk netjies.
Sparklebox is ‘n Britse webwerf propvol oulike hulpmiddels. Daar is dikwels Afrikaanse hulpmiddels (loer vir die SA-vlaggie).
Kelly gee vir jou oulike idees, maar van die dokumente is ‘n bietjie groot om af te laai.
Lindsay het oulike idees en basisse (templates) vir busse en appels – indien jy die plekaanwyserkaartjies daarmee wou versier het.
K-3 het ‘n bladsy met aflaaibare, gratis takies en dinge.
Instant display gee oulike idees en anseo het oulike prentjies en kleure.
Usefulwiki verskaf foto’s van oulike klaskamer-uitstallings en bordversierings – asook the virtual vine.
Vir die weerkaart, kan jy hierna kyk. Druk die prentjies, lamineer en knip dit uit. Tik gerus “kalender” by die bruin soekblokkie aan die regterkant in om vanjaar se gratis kalender af te laai of loer hier na nog weer idees.
‘n Mens kan gerus gereeld by Teacher’s Love inloer vir blink idees.
By Valley View Market kan jy ‘n basis vir ‘n kalender kry en dan self die bewoording en detail aanbring vir elke maand. In die klaskamer kan jy dan elke leerder se verjaarsdag aanbring en prentjies van die seisoen of maand in die opskrif byvoeg. VVM het nog verskeie ander basisse van houertjies en dies meer.
Juffrou Mandy het ‘n oulike en helder kalender. Die kaartjies word met skuifspelde vas gesteek, maar as jy die syfers met klitsgras (velcro) vas sit behoort dit seker minder skade op te doen. Die basiese maandblok is dit altyd teen die bord vas, maar die dae skuif om by die maand aan te pas.
Siende dat die kalender vir die klaskamer is, kan ‘n mens seker die blokke teen die muur verf en met bordkryt daarop skryf! Hoekom nie?…of wat van jou eie ontwerpie – wat die kinders help inkleur?
Ek hou van hierdie beloningskaarte. Dis helder en kindervriendelik. Druk dit in kleur, plak dit op ‘n helder rooi papier en siedaar!
Teach This is regtig vol oulike idees en ‘n loer werd.
Kaartjies – druk in meervoud en ken ‘n stelletjie aan elke kind toe. Jannie kry dus ‘n beertjie by sy tas (langs sy naam), sy waslap, bank, ens.
Iemand het onlangs vertel dat hulle met Sharpie Verfpenne op die tafels skryf en dit dan verwyder deur met witbordveselpenne daaroor te teken/skryf. Het jy dit al probeer?
Naamkaartjies…en laastens kan jy gerus in die skakellys loer na Depicta en Tuishulp (gemerk “apparaat”) se produkte 😉
Was jy eintlik op soek na Afrikaanse partytjie uitnodigings? Loer na die Safari-tema (Baba & Kleuter), ‘n drakie– (Loebi) of ‘n Sesame-ontwerp. Superhelde, superheld-embleme.
Tik gerus soekterme soos “eerste dag, hulpmiddels, weer, Teacha” by die bruin soekblokkie aan die regterkant in vir velerlei drukbare hulpmiddels of vra gerus. Ek help graag 😉
Deel gerus met ander:Click to share on Twitter (Opens in new window)Share on Facebook (Opens in new window)Click to email (Opens in new window)Click to share on Pinterest (Opens in new window)Click to print (Opens in new window)Click to share on WhatsApp (Opens in new window)Like this:Like Loading...	nood (toiletroetine)
Desember 27, 2009	Juffer	afrikaans, kinders, skool	badkamer, skool, toilet	Lewer kommentaar	Iemand het die afgelope paar dae gesoek vir aanwysings en kentekens vir ‘n badkamer. Ek vermoed dit is vir die kleingoed en vir kleuterskole se “troonkamers”. Hiermee dan ‘n paar skakels na oulike webwerwe. Daar is geïllustreerde aanwysings om die proses van goeie higiëne en toiletroetine aan te dui. Dit behoort behulpsaam te wees vir kinders van verskeie ouderdomme en kan tuis of by die skool gebruik word.
Klik op die foto’s om te vergroot…
1. So maak mens
2. Mooza gee inspirasie vir elegante aanwysings…lap, plakpapier…lamineer…(of hoe sal ons dit aanpas?)
3. Wat van tuinkabouters in kissies op die deure?
4. ‘n Badkamer vir seuntjies met oulike teëlwerk.
5. ‘n Kleurvolle badkamer – met oulike, wurm spieëls.
6. Boodskappe teen die muur kan goeie gewoontes aanmoedig.
7. ‘n Badkamer vir jong meisies.
8. Seetema – kan aansluit by Nemo, Little Mermaid…
9. Leesstof vir die badkamermuur (tande)
10. Drukbare kunswerke vir die badkamermure
12. Superhero kentekens vir die deure
Deel gerus met ander:Click to share on Twitter (Opens in new window)Share on Facebook (Opens in new window)Click to email (Opens in new window)Click to share on Pinterest (Opens in new window)Click to print (Opens in new window)Click to share on WhatsApp (Opens in new window)Like this:Like Loading...	boekmerkies
Desember 27, 2009	Juffer	afrikaans, kind, kinders, klaskamer, lees, skool	boekmerk, lees	2 Kommentaar	‘n Mens is mos altyd op soek na oulike idees – om te maak of om te laat maak. Hoekom dan nie boekmerkies nie?! Dis mos iets om aan die begin van die jaar te maak – om die jaar met ‘n lekker lees gees te begin.
National Geographic het ‘n oulike webprogrammetjie waar die kind (of juffrou) self ‘n boekmerkie kan maak. Jy kan die prentjie, agtergrond en raampie kies en jou eie boodskap tik.
Highlightkids het ‘n soortgelyke program. Ontwerp jou eie oulike boekmerkies deur gesiggies, koppe, lywe en voete te pas. Jy kan sommer lekker laf raak as jy wil. Al wat jy dan nodig het is ‘n drukker, ‘n skêr en ‘n lamineermasjien (of ‘n rol breë deursigtige kleeflint).
Maak boekmerke met ‘n spesiale foto en boodskap daarop.
DLTK is altyd ‘n wenner en daar kan jy regtig kreatief raak. Ek het die Spongebob merkie daar geskep. Dan is daar ‘n paar oulike merkies op die Family Fun webwerf.
Kids Kreate het ‘n paar oulike boekmerkies in kleur. Wees kreatief.
Boekmerk (drukbaar) – gebruik apart of plak twee merkies rug-teen-rug.
Engelse boekmerkies is beskikbaar onder “drukbare“-hofie.
books are magical
Deel gerus met ander:Click to share on Twitter (Opens in new window)Share on Facebook (Opens in new window)Click to email (Opens in new window)Click to share on Pinterest (Opens in new window)Click to print (Opens in new window)Click to share on WhatsApp (Opens in new window)Like this:Like Loading...	die laaste rapport
November 22, 2009	Juffer	afrikaans, huiswerk, inkleur + aktiwiteite, klaskamer, school, skool	einde, graduation, koevert, rapport, rapportkommentaar, skool, slaag	9 Kommentaar	Dis die einde van die jaar en ‘n mens wil die laaste rapport ekstra spesiaal maak. Indien jy baie tyd op hande het, kan jy self ‘n oulike koevert vir elke kind maak…indien jy ‘n onderwyseres is…kan die kinders dit maak 😆
Jessica Jones het oulike idees oor koeverte. Ek gaan nog so ‘n paar idees noem…Gebruik A5 bruin of wit koeverte vir die volgende:
Teken die buitelyn van ‘n prent af op ‘n ou x-straalplaat – met ‘n permanente koki. Gebruik byvoorbeeld ‘n kenteken van jou klaskamer (‘n ster, dier of selfs die Graad – bv. 2, 1 of 3) of kersfeesprente (kersboom…) en sny dit uit. Indien jy ‘n lamineermasjien naby het, kan jy eenvoudige die prent lamineer en versigtig uitsny vir gebruik. Plaas dit bo op die koevert en plak liggies met wondergom vas . Nou kan jy kies wat jy met die sjabloon wil maak…
doop ‘n sponsie (sommer ‘n sponsie uit ‘n ou pilbotteltjie) in tandepasta-dik verf en drup die meeste verf uit…droogspons nou liggies bo-oor die sjabloon en laat droog word…skryf die kind of ouers se naam in die oop spasies
vul ‘n ou spuitbotteltjie met voedselkleursel – verdun effens – en spuitverf die koevert…hou egter die botteltjie hoog en ver weg sodat die koevert nie onnodige blertse kry nie…’n keelspuitjie het nogal baie woema
as jy netjies kan sny, kan jy die karaktertjie uitsny en een kant bêre – sodat jy die groter raam kan gebruik. Spuitverf of spons dan die binnekant van die stensil op jou koeverte…
Neem ‘n foto van elke kind en druk dit op die koevert tesame met sy / haar naam. (Gebruik ‘n tema – bv. dra ‘n kersmus, poseer by die skoolwapen…)
Koop spesiale papier, druk die koevertraam daarop en sny uit.
Sny geskenkpapier (gewone, bruin of kerstema) in A4-velle. Druk die koevertraam daarop – met die kind se naam in die middel. Daarna kan jy die koevert self uitknip of vir die betrokke kind vra om dit te doen. Seël dit met ‘n bypassende satyn of organza lint. Jy kan die lint strik of met ‘n wasseël afrond.
Indien jy die buitekant van die koevert professioneel wil hou, kan jy die woord “Vertroulik” en die ouerpaar se name daarop druk. Versier die binnekant van die koevert met ‘n verrassingsmotief. Sny die randjie ietwat kleiner as die buiterand van die koevert se flap en plak die koevert toe met ‘n gepaste plakker – eerder as om dit toe te lek.
Afrikaans (blaai af na verskillende foto’s)
Laerskool Onnies en Ouers: rapport-kommentaar
Skryf kragtige kommentare
Deel gerus met ander:Click to share on Twitter (Opens in new window)Share on Facebook (Opens in new window)Click to email (Opens in new window)Click to share on Pinterest (Opens in new window)Click to print (Opens in new window)Click to share on WhatsApp (Opens in new window)Like this:Like Loading...	Older Entries
WordPress.com	* Vraestelle, Studietegnieke en Toetse
Getalle vir beginnersWoorde	Juffer on Drukbare bladsye (printables)Jeannie on Drukbare bladsye (printables)Juffer on vraestellejeanettegrabe18 on vraestelleJuffer on CAPS – nuwe kurriku…Juffer on CAPS – nuwe kurriku…Juffer on Ontmoet vir JuffrouLEE-ANN on CAPS – nuwe kurriku…LEE-ANN on CAPS – nuwe kurriku…Elma de Bruyn on Ontmoet vir Juffrou	AppsToca Life: Hospital - Toca Boca ABBook Creator for iPad - Red Jumper LimitedPAW Patrol Pups to the Rescue HD - NickelodeonMy Very Hungry Caterpillar - StoryToys Entertainment LimitedSPACE by THIX - THIX Sing saamI Am a Little Teapot - Nursery Rhyme - Anuradha JaveriTwinkle, Twinkle Little Star - MPBabyLittle Drummer Boy [Bonus Video] - Bethel Music Kids	Onlangs	sinne en paragrawe
Voorskoolse jare – Wat word verwag?
Wêreld Boeke Nag
Argiewe	Julie 2017 (2)
Waar in die wêreld?	Twittertaal
Loer gerus in by My Klaskamer: juffer.wordpress.com #hulpmiddels #werksvelle #flitskaarte #myklaskamer https://t.co/LXrDdMuSSs 1 week ago
#Skrif #edchatsa #sateachers https://t.co/yuCNKmg2Ci 2 weeks ago
Follow @Teacher_in_SA	WoordwolkADHD afrikaans education flitskaarte Graad 1 Graad 2 Graad 3 Graad R herwinning huiswerk inkleur + aktiwiteite Inklusiewe Onderwys kind kinders klaskamer lees leesvlotheid mamma onderwys ouers pappa probleem school skool skrif speeltyd storie terapie vorms wiskunde Blog at WordPress.com.
© My Klaskamer – idees en gedagtes uit 'n juffrou se pen	Blog at WordPress.com. Post to